Magyar Nemzeti Bank
[bookmark: _Toc0]Tovább csökkent az háztartások inflációs várakozása
A Magyar Nemzeti Bank lakossági megtakarítási felmérésének 2026 harmadik negyedéves adatai szerint a háztartások inflációs érzékelése és inflációs várakozása is tovább csökkent.
Az elmúlt egy évben érzékelt infláció szintje 8,7 százalékról 6,6 százalékra esett egy negyedév alatt. Az egy évre előretekintő inflációs várakozások mediánja 4,1 százalékra csökkent a második negyedévi 4,8 százalékról. A forint gyengülését lekövette a lakosság árfolyamvárakozása: az egy évre előretekintő várakozások mediánja 361 Ft/euróra emelkedett, azonban a forint 400 Ft/euro fölé gyengülésére vonatkozó várakozások gyakorlatilag megszűntek.
A háztartások anyagi helyzetük alakulására vonatkozó várakozásaikban korrekció történt: a munkaképeskorú főkeresővel rendelkező háztartások körében a javulást várók aránya 30 százalékról 27 százalékra csökkent; a nyugdíjas főkeresővel rendelkezők esetén 26 százalékról 18 százalékra csökkent.
A következő egy évben megtakarítást tervezők aránya 2026 során magas szinten stabilizálódott; a hitelfelvételt tervezők aránya jelentősen emelkedett, elsősorban a lakáscélú jelzáloghitelek iránti érdeklődésnek köszönhetően. Mindeközben 2025 második felétől csökkent a pénzügyileg sebezhető háztartások aránya.
Az eredményeket részletesebben bemutató prezentáció ezen a linken érhető el.

